rejauldu/bengali-wikipedia huggingface dataset:
গাজী শামছুর রহমান (১৯২১ - ১২ আগস্ট, ১৯৯৮) একজন স্বনামধন্য বাংলাদেশী আইনবিদ ও আইন সংস্কারক, বিচারক, বাগ্মী, ভাষাবিদ, গ্রন্থকার, বিশিষ্ট কলামিস্ট এবং টেলিভিশন ও বেতার ব্যক্তিত্ব। তিনি বাংলায় আইন বিষয়ক গ্রন্থ রচনায় অগ্রণী ভূমিকা পালন করেন। তার রচিত গ্রন্থ সংখ্যা শতাধিক। তিনি ১৯৮৫ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মান একুশে পদক-এ ভূষিত হন।   প্রাথমিক জীবন ও শিক্ষা  শামছুর রহমান ১৯২১ সালে বাংলাদেশের খুলনা জেলার ডুমুরিয়ার চুকনগর গ্রামে জন্মগ্রহণ করেন। তিনি আলীগড় মুসলিম বিশ্ববিদ্যালয় থেকে আইন বিষয়ে এলএলবি ও এলএলএম পাশ করেন।   কর্মজীবন  শামছুর রহমান বিশ্ববিদ্যালয় থেকে পাশ করার পর জেলা জজ হিসেবে যোগদান করেন। সরকারের যুগ্ম সচিব হিসেবে তিনি চাকরি থেকে অবসর গ্রহণ করেন। এছাড়া বাংলাদেশ প্রেস ইনস্টিটিউট ও বাংলা একাডেমির চেয়ারম্যান হিসেবে দায়িত্বরত ছিলেন কিছুদিন।   পারিবারিক জীবন  শামছুর রহমান বরিশাল জেলার চাখারের বেগম জামাল আরা রহমানকে বিয়ে করেন। বেগম জামাল সম্ভ্রান্ত পরিবারের উচ্চশিক্ষিত বিদুষী মহিলা। তাদের সন্তান আইনুন নিশাত বাংলাদেশ প্রকৌশল বিশ্ববিদ্যালয়ের অধ্যাপক এবং ব্র্যাক বিশ্ববিদ্যালয়ের উপাচার্য ছিলেন।   গ্রন্থতালিকা   আইন বিষয়ক  বাংলাদেশের আইনের ইতিহাস  আইন দর্শনের ভাষ্য  ভূমি আইনের ভাষ্য  রেজিস্ট্রেশন আইনের ভাষ্য  ষ্ট্যাম্প আইনের ভাষ্য  সম্পত্তি হস্তান্তর আইনের ভাষ্য  তামাদি আইনের ভাষ্য  সরকারী পাওনা আদায় আইনের ভাষ্য  সরকারী দাবী আদায়ের ভাষ্য -৩য় বর্ষ  দেওয়ানী কার্যবিধির ভাষ্য  ট্রাস্ট আইনের ভাষ্য  দলিলের মডেল ও আইন  চুক্তি আইনের ভাষ্য  বাণিজ্যিক আইনের ভাষ্য  পণ্য বিক্রয় আইনের ভাষ্য  অংশীদারী আইনের ভাষ্য  পারিবারিক আদালত আইন  ওয়াকফ্ আইনের ভাষ্য  কোর্ট ফি ও স্যুট ভ্যালুয়েশন আইনের ভাষ্য  আরজি-জবাবের আইন ও মডেল  দণ্ডবিধির ভাষ্য  খুনের আইনের ভাষ্য  সাক্ষ্য আইনের ভাষ্য  ফৌজদারী কার্যবিধির ভাষ্য  বাংলাদেশ পুলিশ হ্যান্ড বুক  বাংলাদেশের পুলিশ প্রবিধানের ভাষ্য-১  বাংলাদেশের পুলিশ প্রবিধানের ভাষ্য-২  বাংলাদেশের কপিরাইট আইন  সংবাদ বিষয়ক আইন  মাইনর এ্যাক্টস্  বাংলাদেশের আইনে শিশু প্রসঙ্গ  নারী ও শিশু নির্যাতন আইনের ভাষ্য  চিকিৎসা আইনবিদ্যা ও বিষবিদ্যা  সুনির্দিষ্ট প্রতিকার আইনের ভাষ্য  মোটরযান আইন  ঐতিহাসিক মামলার বিচার  রাষ্ট্রদ্রোহিতা  মানহানি  অশ্লীলতা  ইসলামিক আইন  মুসলিম আইনের ভাষ্য  মুসলিম পরিবার আইনসমূহের ভাষ্য  ফারায়েজ আইন  বিধিবদ্ধ ইসলামী আইন ১ম খণ্ড (২য় ভাগ ও ৩য় ভাগ)  হিন্দু আইন  হিন্দু আইন  হিন্দু আইনের ভাষ্য  হিন্দু আইনে উত্তরাধিকার  হিন্দু আইনে বিবাহ, দত্তক, অভিভাবক ও ভরণপোষণ  হিন্দু আইনে যৌথ সম্পত্তি ও উহার হস্তান্তর  ইসলামিক গ্রন্থ  নবী করিম (দঃ)- এর কথা  ইসলামের পঞ্চস্তম্ভ  রম্যরচনা  আদালতের কৌতুক  লেখা নিয়ে মামলা  স্মৃতিকথা  বিচারক জীবনের স্মৃতিচারণ  বিবিধ  চরম ব্যর্থতা   মৃত্যু  শামছুর রহমান ১৯৯৮ সালের ১২ আগস্ট ঢাকায় মারা যান।   তথ্যসূত্র    বহিঃসংযোগ   রকমারি.কম-এ গাজী শামছুর রহমান  বই পড়ুন-এ গাজী শামছুর রহমান  বাংলাদেশ লোক প্রশাসন প্রশিক্ষন কেন্দ্র  বিষয়শ্রেণী:১৯২১-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:বাংলাদেশী পুরুষ লেখক বিষয়শ্রেণী:বাংলাদেশী বিচারক বিষয়শ্রেণী:বাংলাদেশী ভাষাবিদ বিষয়শ্রেণী:একুশে পদক বিজয়ী বিষয়শ্রেণী:২০শ শতাব্দীর আইনজীবী বিষয়শ্রেণী:বাঙালি লেখক বিষয়শ্রেণী:১৯২০-এর দশকে জন্ম বিষয়শ্রেণী:বাংলাদেশী অনুবাদক বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:২০শ শতাব্দীর অনুবাদক
দ্য কিডস লাস্ট ফাইট একটি গান, যা বব মেরিল লিখেছেন এবং প্রথমবার ফ্র্যাংকি লেইন ১৯৫৩ সালের ডিসেম্বরে কলাম্বিয়া রেকর্ডসে রেকর্ড করেন। লেইনের রেকর্ডিংটি বিলবোর্ড হট ১০০ তালিকায় ২০ নম্বরে পৌঁছায়। দ্য স্ট্যাটলার ব্রাদার্স ১৯৮০ সালে মেরকিউরি রেকর্ডস থেকে প্রকাশিত তাদের ১০তম বার্ষিকী অ্যালবামের জন্য গানটি পুনরায় রেকর্ড করে।  গানটি এক তরুণ মুষ্টিযোদ্ধা কিড ম্যাককয়ের গল্প বলে, যে টাইগার উইলসনের বিরুদ্ধে লড়াই করে। সে প্রতিযোগিতায় জয়ী হয়ে তার ভালোবাসার মানুষ বেসের জন্য একটি ছোট্ট বাড়ি কেনার স্বপ্ন দেখে। কিড জ্বরের মধ্যেই লড়াই করে এবং যদিও সে টাইগার উইলসনকে নকআউট করে, গানটি বলে, "এই লড়াই জয়ের আসল কারণ ছিল জ্বর।"  গানটি পিয়ানোলা শব্দ দিয়ে শুরু হয়, যা নির্বাক চলচ্চিত্রের সময় ব্যবহৃত হত। এই গানের অন্যান্য সংস্করণ বিলি কটনসহ বিভিন্ন শিল্পী রেকর্ড করেছেন।  বিষয়শ্রেণী:বব মেরিলের লেখা গান বিষয়শ্রেণী:১৯৫৩-এর গান বিষয়শ্রেণী:ফ্র্যাংকি লেইনের গান
নিরা উইন্ডেট ( নিরা স্টিভ ; জন্ম ৭ ডিসেম্বর ১৯৫৮) একজন অস্ট্রেলীয় প্রাক্তন সাঁতারু। তিনি ১৯৭৬ গ্রীষ্মকালীন অলিম্পিকে মহিলাদের ১০০ মিটার বাটারফ্লাইয়ে প্রতিদ্বন্দ্বিতা করেছিলেন।   তিনি ১৯৭৯ সালে গ্রাহাম উইন্ডেটকে বিয়ে করেন এবং তার সঙ্গে দুটি সন্তান রয়েছে।   তথ্যসূত্র    বহিঃসংযোগ   Nira Windeatt at olympics.com.au  Nira Stove – first female Olympian of the Parkes Shire! in historyparkes.org    বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:অস্ট্রেলিয়ার অলিম্পিক সাঁতারু বিষয়শ্রেণী:অস্ট্রেলীয় নারী বাটারফ্লাই সাঁতারু বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
চট্টগ্রাম প্রকৌশল বিশ্ববিদ্যালয় স্কুল ও কলেজ চট্টগ্রামের রাউজান উপজেলায় অবস্থিত একটি মাধ্যমিক ও উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি চট্টগ্রাম প্রকৌশল ও প্রযুক্তি বিশ্ববিদ্যালয়ের ক্যাম্পাসে অবস্থিত এবং উক্ত প্রতিষ্ঠানের পৃষ্ঠপোষকতায় পরিচালিত। এটি ১৯৭৩ খ্রিষ্টাব্দে প্রতিষ্ঠিত হয়।  ইতিহাস চট্টগ্রাম প্রকৌশল বিশ্ববিদ্যালয় স্কুল ও কলেজ ১৯৭৩ খ্রিষ্টাব্দে রাউজান উপজেলায় প্রতিষ্ঠিত হয়। ২০০০ খ্রিষ্টাব্দে প্রতিষ্ঠানটিতে উচ্চ মাধ্যমিক শাখা চালু করা হয় এবং ২০১০ খ্রিষ্টাব্দে মাধ্যমিক শাখায় ইংরেজী  মাধ্যম চালু করা হয়।  আরও দেখুন   চট্টগ্রাম সরকারি মডেল স্কুল এন্ড কলেজ  চট্টগ্রাম বিশ্ববিদ্যালয় ল্যাবরেটরি স্কুল এন্ড কলেজ  ইনজিনিয়ারিং ইউনিভারসিটি স্কুল এন্ড কলেজ   তথ্যসূত্র   বিষয়শ্রেণী:রাউজান উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার বিদ্যালয় বিষয়শ্রেণী:চট্টগ্রাম জেলার শিক্ষাপ্রতিষ্ঠান বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রাম প্রকৌশল ও প্রযুক্তি বিশ্ববিদ্যালয়
ইমেলদে সাবুশিমিকে একজন বুরুন্ডীয় রাজনীতিবিদ, যিনি বুরুন্ডিতে মানবাধিকার, সামাজিক বিষয়াদি এবং লিঙ্গ বিষয়ক মন্ত্রী হিসেবে দায়িত্ব পালন করছেন, বুরুন্ডির প্রেসিডেন্ট জেনারেল এভারিস্ট এনদাইমিয়িশে কর্তৃক নিযুক্ত। তিনি বুরুন্ডিতে সরকারের অংশ হওয়া প্রথম তাওয়া নারী।   শিক্ষা ও পটভূমি  সাবুশিমিকে অর্থনীতিতে ডিগ্রি অর্জন করেছেন। তিনি জাতীয় অভ্যন্তরীণ সংলাপ কমিশনের সচিব হিসেবেও কাজ করেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:বুরুন্ডির সংসদ সদস্য বিষয়শ্রেণী:বুরুন্ডীয় রাজনীতিবিদ বিষয়শ্রেণী:বুরুন্ডির নারী মন্ত্রী
আবদুল্লাহ আল কায়সার বাংলাদেশের নারায়ণগঞ্জ জেলার রাজনীতিবিদ ও নারায়ণগঞ্জ-৩ আসনের সংসদ সদস্য।   প্রাথমিক জীবন  আবদুল্লাহ আল কায়সার ৭ এপ্রিল ১৯৭৩ সালে নারায়ণগঞ্জ জেলার সোনারগাঁয়ে জন্মগ্রহণ করেন। তার পিতা মৃত আবুল হাসনাত সোনারগাঁও আওয়ামী লীগের সভাপতি ছিলেন। মাতা মমতাজ বেগম সোনারগাঁ উপজেলা আওয়ামী লীগের মহিলা বিষয়ক সম্পাদক ছিলেন।   রাজনৈতিক জীবন  আবদুল্লাহ আল কায়সার ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নারায়ণগঞ্জ-৩ আসন থেকে সংসদ সদস্য নির্বাচিত হন। ২০২৪ সালের নির্বাচনে তিনি পুনরায় বিজয়ী হয়ে সংসদ সদস্য নির্বাচন হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭৩-এ জন্ম বিষয়শ্রেণী:নারায়ণগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য
ত্রিগর্ত রাজ্য ছিল পশ্চিম দক্ষিণ এশিয়ার একটি প্রাচীন ইন্দো-আর্য রাজ্য যার অস্তিত্ব লৌহ যুগে (খ্রিষ্টাব্দ ১২০০-খ্রিষ্টপূর্বাব্দ ৫৩৫) প্রমাণিত। এর রাজধানী ছিল প্রস্থল (আধুনিক জলন্ধর), মুলতান এবং কাংরায়। 350px|thumb|right|৫০০ খ্রিস্টপূর্বাব্দে পাঞ্জাবের ত্রিগর্ত রাজ্য রাজ্যটি মূলত ভূম চন্দ্র দ্বারা প্রতিষ্ঠিত হয়েছিল। রাজবংশের ২৩৪তম রাজা সুশর্মা চন্দ্র মহাভারতের সময় কৌরবদের পক্ষে পাণ্ডবদের সাথে যুদ্ধ করেছিলেন।  তথ্যসূত্র  বহিঃসংযোগ  বিষয়শ্রেণী:মহাভারতের রাজ্য
কাপিস ফারাও প্রথম তাকেলত এর স্ত্রী এবং ফারাও দ্বিতীয় ওসরকন এর মা ছিলেন।Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004.  সাক্কারার সেরাপিয়ামে পাওয়া পাসেনহোর ফলকে কাপিসের উল্লেখ রয়েছে। ফলকে সে ঈশ্বরের মা উপাধি পেয়েছে। তানিসে তার পুত্র দ্বিতীয় ওসরকন এর সমাধি থেকেও তার পরিচয় পাওয়া যায়। তার ছেলের সমাধিতে কাপিসের কোন উপাধির উল্লেখ নেই। তার ছেলের সমাধিতে একটি বিলাপের পাঠ্য "ir nf K3pws" লাইন দিয়ে শেষ হয়েছে যার অনুবাদ "কাপিস তার জন্য এটি করেছে (বা তৈরি করেছে)"।Kitchen, Kenneth A. The Third Intermediate Period in Egypt, 1100-650 B.C. (Book & Supplement) Aris & Phillips. 1986     তথ্যসূত্র   বিষয়শ্রেণী:খ্রিস্টপূর্ব ৯ম শতাব্দীর মিশরীয় নারী বিষয়শ্রেণী:মিশরের দ্বাবিংশ রাজবংশের রানী সহধর্মিণী
মাওলানা আব্দুল মালেক হালিম হলেন হেফাজতে ইসলাম বাংলাদেশের সাবেক নায়েবে আমির। তিনি কওমি মহিলা মাদ্রাসার প্রবর্তক। এবং হাইলধর আল-জামিয়াতুল আরাবিয়া লিল বানীনা ওয়াল বানাতের প্রতিষ্ঠাতা ও অধ্যক্ষ। যা বাংলাদেশের প্রথম মহিলা মাদ্রাসা। আব্দুল মালেক হালিম ইসলামী ঐক্যজোটের সিনিয়র ভাইস চেয়ারম্যান হিসেবেও দায়িত্ব পালন করছেন। তিনি নিজামে ইসলাম পার্টির সাবেক চেয়ারম্যান।   শিক্ষা  আব্দুল মালেক হালিম জামিয়া ইসলামিয়া পটিয়া থেকে উচ্চশিক্ষা লাভ করেন।   কর্মজীবন  মাওলানা মালেক লেখাপড়া শেষ করে স্থানীয় মাদ্রাসায় শিক্ষক হিসাবে কর্মজীবন শুরু করেছিলেন। পরে তিনি সৌদি আরবে গিয়ে মসজিদে ইমামের দায়িত্ব পালন করেন। তিনি সৌদি আরব এবং অন্যান্য আরব দেশগুলিতে নারীদের শিক্ষার ব্যবস্থা দেখে অনুপ্রাণিত হয়েছিলেন এবং নারীদের জন্য একটি ইসলামি স্কুল প্রতিষ্ঠার সিদ্ধান্ত নিয়েছিলেন। কাবার ইমাম তার গ্রামে এসে মহিলা মাদ্রাসা করার জন্য অনুপ্রাণিত করেছিলেন। অবশেষে তিনি ১৯৭২ সালে আল জামিয়াতুল আরাবিয়া লিল বানীনা ওয়াল বানাত হাইলধর প্রতিষ্ঠা করেন এবং প্রতিষ্ঠানের অধ্যক্ষ হিসাবে দায়িত্ব পালন করেন। এবং ১৯৭৭ ইং সালে চট্টগ্রাম মহানগরীর হালিশহরে তাহফিজুল কোরআন ইসলামি আরবী বালক বালিকা মাদরাসা নামে মাদরাসাটিতে হিফজ এর পাশাপাশি মহিলা মাদরাসা বিভাগ চালু করেন, যা বর্তমানে হালিশহর ইসলামিয়া মহিলা মাদরাসা নামে পরিচিত।   আরও দেখুন   দেওবন্দি  দেওবন্দি ব্যক্তিত্বের তালিকা  তথ্যসূত্র   উদ্ধৃতি    গ্রন্থপঞ্জি     বিষয়শ্রেণী:সুন্নি ইসলামি আন্দোলন বিষয়শ্রেণী:সুন্নি ইমাম বিষয়শ্রেণী:দেওবন্দি ব্যক্তি বিষয়শ্রেণী:চট্টগ্রাম জেলার ইসলামি ব্যক্তিত্ব বিষয়শ্রেণী:বাংলাদেশী মুফতি বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:মুসলিম ধর্মতত্ত্ববিদ বিষয়শ্রেণী:সুফি বিষয়শ্রেণী:ইসলাম ধর্মীয় নেতা বিষয়শ্রেণী:আল জামিয়া আল ইসলামিয়া পটিয়ার শিক্ষার্থী বিষয়শ্রেণী:জীবিত ব্যক্তি বিষয়শ্রেণী:বাংলাদেশী সুন্নি মুসলিম পণ্ডিত বিষয়শ্রেণী:বাঙালি আলেম বিষয়শ্রেণী:২১শ শতাব্দীর বাঙালি বিষয়শ্রেণী:২১শ শতাব্দীর ইসলামের মুসলিম পণ্ডিত বিষয়শ্রেণী:হেফাজতে ইসলাম বাংলাদেশের উপদেষ্টা
গোলাম রাব্বানী হেলাল (অজানা–৩০ মে ২০২০; গোলাম রাব্বানী নামে সুপরিচিত) একজন বাংলাদেশী পেশাদার ফুটবল খেলোয়াড় এবং সংগঠক ছিলেন। হেলাল তার খেলোয়াড়ি জীবনের অধিকাংশ সময় ঢাকা আবাহনী এবং বাংলাদেশ জাতীয় দলের খেলেছিলেন।  ১৯৭৫–৭৬ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ১৩ মৌসুম অতিবাহিত করেছিলেন। সর্বশেষ তিনি ঢাকা আবাহনী হতে বিজেএমসিতে যোগদান করেছিলেন; বিজেএমসির হয়ে কয়েক মৌসুম খেলার পর তিনি অবসর গ্রহণ করেছিলেন। ১৯৭৯ সালে, হেলাল বাংলাদেশের হয়ে আন্তর্জাতিক পর্যায়ে অভিষেক করেছিলেন।  আন্তর্জাতিক ফুটবল ১৯৭৯ সালে, হেলাল আন্তর্জাতিক ফুটবলে বাংলাদেশের হয়ে অভিষেক করেছিলেন। প্রায় ৬ বছর যাবত খেলার পর ১৯৮৫ সালে, হেলাল বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন।  অবসর খেলোয়াড়ি জীবনের ইতি টানার পর তিনি ঢাকা আবাহনীর পরিচালকের দায়িত্ব গ্রহণ করেছিলেন। ২০০৮ সালের এপ্রিল মাসে বাংলাদেশ ফুটবল ফেডারেশনের পক্ষে সামশুল হক চৌধুরী তার প্রার্থীতাকে আদালতে চ্যালেঞ্জ করেন। আদালত অভিযোগগুলি খারিজ করে দিয়ে তার নির্বাচনে প্রতিদ্বন্দ্বিতা করার পথ পরিষ্কার করে দিয়েছিল। ২০০৮ সালের ১০ই জুলাই তারিখে তাকে ঢাকা মেট্রোপলিস লীগ কমিটির সদস্য করা হয়েছিল। ২০০৮ সাল থেকে ২০১২ সাল পর্যন্ত তিনি বাংলাদেশ ফুটবল ফেডারেশনের নির্বাহী সদস্যের দায়িত্বে ছিলেন। ২০১১ সালের ১১ই ডিসেম্বর তারিখে তিনি বাংলাদেশ ফুটবল ফেডারেশনের জাতীয় দলের ম্যানেজমেন্ট কমিটি থেকে পদত্যাগ করেছিলেন। ২০১২ সালে, তার বাংলাদেশ ফুটবল ফেডারেশনের সভাপতি পদের জন্য প্রতিদ্বন্দ্বিতা করার কথা ছিল, তবে তিনি তার প্রার্থীতা প্রত্যাহার করে নিয়ে ক্ষমতাসীন কাজী সালাউদ্দিনের প্রতি তার সমর্থন প্রকাশ করেছিলেন।  গ্রেপ্তার ১৯৮২ সালে ঢাকা আবাহনীর চিরপ্রতিদ্বন্দ্বী ঢাকা মোহামেডানের খেলোয়াড়দের সাথে ম্যাচ চলাকালীন ঝগড়ায় জড়িয়ে পড়ায় হেলালকে গ্রেপ্তার করা হয়েছিল। তার সাথে আশরাফ উদ্দিন আহমেদ চুন্নু এবং কাজী সালাউদ্দিনকেও গ্রেপ্তার করা হয়েছিল।  ব্যক্তিগত জীবন গোলাম রাব্বানী হেলাল বাংলাদেশে জন্মগ্রহণ করেছিলেন। ২০২০ সালের ৩০শে মে তারিখে, বাংলাদেশের ঢাকার স্কয়ার হাসপাতালে মস্তিষ্কে রক্তক্ষরণ হয়ে তিনি মৃত্যুবরণ করেছেন। তার মৃত্যুর পর তাকে আজিমপুর গোরস্থানে সমাহিত করা হয়েছে।  তথ্যসূত্র  বিষয়শ্রেণী:২০২০-এ মৃত্যু বিষয়শ্রেণী:বাংলাদেশী পুরুষ ফুটবলার বিষয়শ্রেণী:বাংলাদেশী ফুটবল ম্যানেজার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বরিশালের ক্রীড়াবিদ বিষয়শ্রেণী:পুরুষ ফুটবল ফরোয়ার্ড বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:১৯৫০-এর দশকে জন্ম বিষয়শ্রেণী:বিজেএমসি দলের ফুটবলার বিষয়শ্রেণী:বরিশাল বিভাগের ফুটবলার
আবু বকর আহমদ ইবনে আবি খাইসামা (জুহাইর ইবনে হারব) ইবনে শাদ্দাদ। তিনি ২৭৯ হিজরিতে মারা যান। হাদীসের বর্ণনাকারীগণ থেকে তিনি আহলে সুন্নাত ওয়াল জামায়াতের অনুসারী এবং নুসা বংশোদ্ভূত।تاريخ بغداد - أبو بكر أحمد بن علي بن ثابت بن أحمد بن مهدي الخطيب البغدادي  তার পিতা আবু খাইসামা ছিলেন একজন পণ্ডিত এবং নবীর হাদীসের বর্ণনাকারী। তার চাচা জাহের বিন হারব ছিলেন মক্কার গভর্নরের কেরানি। এভাবে আবু বকর বিন আবু খাইসামা একটি পণ্ডিত পরিবারে বেড়ে ওঠেন। তাঁর পিতা শৈশব থেকেই তাঁর কথা শুনেন এবং বিভিন্ন পর্যায়ে তাঁর যত্ন নেন। আর তিনি তাঁর জন্য শিক্ষক বেছে দেন এবং তাঁকে বিখ্যাত ইমামদের কাছে নিয়ে যান। যেমন, ইয়াহইয়া ইবনে মা'ঈন এবং আহমদ বিন হাম্বল প্রমুখ মুহাদ্দিস তার সঙ্গী ছিলেন। তিনি তাদের সম্পর্কে লিখেছেন এবং তাদের কাছ থেকে শুনেছেন।مقدمة محقق كتاب التاريخ الكبير لابن أبي خيثمة - صلاح بن فتحي هلل ইবনে আবু খাইসামা তার আবদুল্লাহ ইবনে জাফর ইবনে গাইলানের অনুবাদ গ্রন্থে বলেছেন: “আমরা তার সম্পর্কে দুইশত আঠারো হিজরি সালে লিখেছিলাম এবং আমার পিতা ও ইয়াহিয়া ইবনে মাঈন আমাদের সাথে আছেন।”التاريخ الكبير - أبو بكر أحمد بن أبي خيثمة  খতিব বাগদাদী বলেছেন: “আমি ইয়াহিয়া বিন মাঈন এবং আহমাদ বিন হাম্বলের কাছ থেকে হাদিসের জ্ঞান, মুসআব বিন আবদুল্লাহ জুবায়েরীর কাছ থেকে বংশগত বিদ্যা এবং আবুল হাসান মাদানীর কাছ থেকে ঐতিহাসিক দিবস বিষয়ে জ্ঞান এবং মুহাম্মাদ বিন সালাম জামাহি থেকে সাহিত্য শিখেছি। তিনি বলেছিলেন: "আমি ইতিহাসের বই যা ইবনে আবি খাইসামা দ্বারা সংকলিত হয়েছিল তা থেকে সর্বাধিক প্রচুর উপকারিতা পেয়েছি।”تاريخ بغداد - أبو بكر أحمد بن علي بن ثابت بن أحمد بن مهدي الخطيب البغدادي   তার সম্পর্কে আলেমদের উক্তি    খতিব বাগদাদী বলেন, তিনি সেকাহ, নির্ভরশীল আলেম হাফেজ বিশেষ দিবস ও আরবি সাহিত্যে জ্ঞানী ছিলেন।   দারে কুতনি বলেন, তিনি সেকাহ ছিলেন।  যাহবী বলেন, তিনি হাফেজ, হুজ্জত ও ইমাম ছিলেন।   তাঁর গুরুজন ও শিষ্যরা  শিক্ষক  বুহ, আবু নাইম, হাওজা বিন খলিফা, আফফান, মুহাম্মদ বিন সাবিক, আবু সালামাহ তাবুযী, আবু গাসসান নাহদি, আহমেদ বিন ইউনিস, কুতুবাহ বিন আলা, মুসলিম বিন ইব্রাহিম, আহমদ বিন ইসহাক হাদরামি, মুসা বিন দাউদ ধাবি, হুসাইন বিন মুহাম্মাদ মারওয়াধি, সাঈদ বিন সুলেমান, খালিদ বিন খাদাশ, সারিজ বিন নুমান, সুলেমান বিন হারব, আহমেদ বিন হাম্বল, আলী বিন জাদ, খালাফ বিন হিশাম এবং অন্যান্যরা।  ছাত্র  তার ছেলে মুহাম্মদ ইবনে আহমদ হাফিজ, আবু কাসিম বাঘাভি, ইয়াহিয়া ইবনে সাঈদ, আলী ইবনে মুহাম্মদ ইবনে ওবায়েদ, মুহাম্মদ ইবনে মাখলিদ, মুহাম্মদ ইবনে আহমদ হাকিম, ইসমাইল ইবনে মুহাম্মদ সাফার, আবু সাহল ইবনে যিয়াদ, কাসিম ইবনে আসবাগ, আহমদ ইবনে কামেল এবং অন্যরা।   রচনা  তার একটি হচ্ছে "তারিখুল কাবির", যা "তারিখ ইবনে আবি খাইথামা" নামেও পরিচিত, যা ছাপা হয়েছে।   তথ্যসূত্র   বিষয়শ্রেণী:সুন্নি ইসলামের পণ্ডিত বিষয়শ্রেণী:হাদিস বর্ণনাকারী
রিচার্ড গ্রিন একজন মার্কিন ব্যবসায়িক নির্বাহী।  গ্রিন নিউ ইয়র্কের ব্রুকলিনে জন্মগ্রহণ করেন। তিনি জিওগ্রাফিক ইনফরমেশন সিস্টেম (জিআইএস) এবং স্থানিক বিশ্লেষণে স্নাতক এবং স্নাতকোত্তর ডিগ্রি অর্জন করেছেন।  তিনি ১৯৮৯ সালে সান মাইক্রোসিস্টেমে যোগদান করেন সফটওয়্যার নির্বাহী ভাইস প্রেসিডেন্ট হিসাবে এবং সোলারিস ও জাভার ভিপি/জিএম হিসেবে। তিনি ২০০৪ সালে সান ত্যাগ করেন।  গ্রিন নোকিয়া কর্পোরেশনের প্রধান প্রযুক্তি কর্মকর্তা হিসেবে এবং নুয়ান্স কমিউনিকেশনে মোবাইল এবং এন্টারপ্রাইজ ব্যবসায়িক ইউনিটের নির্বাহী ভাইস প্রেসিডেন্ট হিসেবে কাজ করেছেন।  গ্রিন সুগারসিআরএম- এর ইভিপি/প্রধান পণ্য কর্মকর্তা এবং প্রধান প্রযুক্তি কর্মকর্তা ছিলেন।   তথ্যসূত্র    বহিঃসংযোগ    "আলোকিত সংবাদ - প্রযুক্তি ও পণ্যের উন্নয়নে নেতৃত্ব দেওয়ার জন্য সমৃদ্ধ সবুজ এনলাইটেড, ইনকর্পোরেটেডে যোগ দেয়" ১ নভেম্বর ২০১২  "কম্পিউটার সাপ্তাহিক - নোকিয়া হায়ার গ্রীন" ১১ মে ২০১০।  "ইন্টারনেট নিউজ - গ্রীন হেডস ব্যাক টু সান" ২ মে ২০০৬।  "রিচার্ড গ্রীন, ফোর্বস প্রোফাইল"  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:নকিয়ার ব্যক্তি বিষয়শ্রেণী:মার্কিন কম্পিউটার ব্যবসায়ী বিষয়শ্রেণী:মার্কিন প্রধান প্রযুক্তি কর্মকর্তা
মনোরঞ্জন সিকদার ছিলেন পাকিস্তানের প্রাদেশিক মন্ত্রীসভার প্রাক্তন স্বাস্থ্যমন্ত্রী এবং বিদ্যোৎসাহী ব্যক্তি।  প্রাথমিক ও শিক্ষা জীবন বরিশাল বি.এম. কলেজ হতে ১৯৩৯ সালে ডিষ্টিংশনসহ স্নাতক এবং বরিশাল আইন কলেজ হতে ১৯৪১ সালে এল. এলবি. ডিগ্রি লাভ করেন। মনোরঞ্জন সিকদার শিক্ষক হিসেবে তার কর্মজীবন শুরু করেন এবং, বাউফল আদর্শ উচ্চ বালিকা বিদ্যালয়, বাউফল উচ্চ ইংরেজি বিদ্যালয়ে সহকারী শিক্ষক এবং কালিশুরি উচ্চ বিদ্যালয় এর প্রধান শিক্ষক ছিলেন।  রাজনীতি মনোরঞ্জন সিকদার রাজনীতিতেও অবদান রেখেছেন এবং বরিশাল জেলা কাউন্সিলের ও মাইনরিটি বোর্ডের সদস্য হোন। ১৯৪৫ সালে তিনি পূর্ব পাকিস্তান প্রাদেশিক পরিষদের সদস্য নির্বাচিত হন। পরবর্তীতে তিনি দলীয় হুইপের পদপ্রাপ্ত হোন। ১৯৫৬ সালে তিনি প্রাদেশিক মন্ত্রীসভায় স্বাস্থ্যমন্ত্রী হিসেবে যোগদান করেন। মন্ত্রীত্ব শেষে তিনি বরিশাল জেলা আদালতে আইন ব্যবসায় যোগ দেন। তিনি এ অঞ্চলে শিক্ষা বিস্তারে বিশিষ্ট দায়িত্ব পালন করেছেন। বাউফল আদর্শ উচ্চ বিদ্যালয়, কর্পুরকাঠী ডি.সি.এম.ই. স্কুল, রাজনগর মাইনর স্কুল, তিনি প্রতিষ্ঠা করেন। কর্পূরকাঠীর এই স্কুলকে বর্তমান সময়ে মাধ্যমিক বিদ্যালয়ে রূপান্তরিত করা হয়েছে। এলাকায় একজন নাট্যকার হিসেবেও তার পরিচিতি লাভ করেন।রুসেলি রহমান চৌধুরী। বরিশালের প্রয়াত গুণীজন। ইউনিভার্সিটি বুক পাবলিশার্স, ঢাকা। ২০০৬।  মৃত্যু সিকদার ২৭ ডিসেম্বর ১৯৭৬ তারিখে মৃত্যু বরণ করেন।  তথ্যসূত্র  বিষয়শ্রেণী:১৯১৩-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:পটুয়াখালী জেলার রাজনীতিবিদ বিষয়শ্রেণী:বাউফল উপজেলার ব্যক্তি বিষয়শ্রেণী:২০শ শতাব্দীর বাংলাদেশী রাজনীতিবিদ বিষয়শ্রেণী:পটুয়াখালী জেলার আইনজীবী বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:বরিশালের আইনজীবী
thumb|upright|বিভিন্ন ধরনের পারক্সাইড, উপর থেকে নীচে: পারক্সাইড আয়ন, জৈব পারক্সাইড, জৈব হাইড্রোপারক্সাইড, পারঅ্যাসিড. পারক্সাইড গ্রুপ   রঙে চিহ্নিত। R, R1 ও R2 হাইড্রোকার্বন  রসায়নে পারক্সাইড হল এক ধরনের যৌগ যাতে পারক্সি লিঙ্কেজ () বর্তমান, যেখানে R ও R' যেকোনো মৌল বা গ্রুপ। রসায়নবিদ থমাস থমসন এই নামের স্রষ্টা।  সবচেয়ে পরিচিত পারক্সাইড গুলির মধ্যে অন্যতম হলো হাইড্রোজেন পারক্সাইড।  হাইড্রোজেন পারক্সাইড ছাড়াও, পারক্সাইডের কিছু অন্যান্য প্রধান শ্রেণী হল: পারক্সি-অ্যাসিড, যা অনেক পরিচিত অ্যাসিডের পারক্সি ডেরিভেটিভস, উদাহরণ হল পারক্সিমনোসালফিউরিক অ্যাসিড এবং পারঅ্যাসেটিক অ্যাসিড এবং তাদের লবণ, যার একটি উদাহরণ হল পটাশিয়াম পারক্সিডাইসালফেট। প্রধান গ্রুপ পারক্সাইড, E−O−O−E লিঙ্কেজ বর্তমান (E = প্রধান গ্রুপ উপাদান/প্রতিনিধি মৌল)। ধাতব পারক্সাইড, উদাহরণ হল বেরিয়াম পারক্সাইড (), সোডিয়াম পারক্সাইড () এবং জিঙ্ক পারক্সাইড ()। জৈব পারক্সাইড, যৌগ যার সাথে সংযোগ C−O−O−C বা C−O−O−H বর্তমান। একটি উদাহরণ হল টার্ট-বিউটাইলহাইড্রোপারক্সাইড।  তথ্যসূত্র  বিষয়শ্রেণী:পারঅক্সাইড বিষয়শ্রেণী:অক্সাইড বিষয়শ্রেণী:অক্সিজেন যৌগ
বাইয়া পাতারাইয়া (জর্জিয়ান: ბაია პატარაია জন্ম ১৯৮২) হচ্ছেন জর্জিয়ার একজন নেতৃস্থানীয় নারীবাদী কর্মী এবং মানবাধিকার আইনজীবী। তিনি সাপারি নামক নারী অধিকার সংগঠনের পরিচালক।   প্রাথমিক জীবন এবং শিক্ষা  বাইয়া পাতারাইয়া ১৯৮২ সালে তিবলিসিতে জন্মগ্রহণ করেন।  তিনি তিবিলিসি স্টেট ইউনিভার্সিটিতে আন্তর্জাতিক আইন ও অর্থনীতি অধ্যয়ন করেন, ২০০৪ সালে স্নাতক হন, তারপর ২০০৬ সালে হাঙ্গেরির কেন্দ্রীয় ইউরোপীয় বিশ্ববিদ্যালয় থেকে মানবাধিকার আইনে স্নাতকোত্তর ডিগ্রি অর্জন করেন।     কর্মজীবন এবং সক্রিয়তা  ২০০৮ সাল থেকে পাতারাইয়া তিবলিসি স্টেট ইউনিভার্সিটি এবং ফ্রি ইউনিভার্সিটি অফ তিবলিসিতে ভিজিটিং লেকচারার হন।   তিনি ২০০৯ থেকে ২০১৩ সাল পর্যন্ত জর্জিয়ার বিচার মন্ত্রণালয়ে কাজ করেন।  সেখানে থাকাকালীন তিনি নতুন আইন অনুচ্ছেদ ১২৬ এর খসড়া তৈরিতে সহায়তা করেন, যা আনুষ্ঠানিকভাবে জর্জিয়ায় গার্হস্থ্য সহিংসতার অপরাধকে সংজ্ঞায়িত করে।  তার কাজের মধ্যে ছিল লিঙ্গ সমতা সংক্রান্ত আইনের আওতায় যৌন হয়রানি নিশ্চিত করা। অবশেষে তিনি পূর্ণ-সময়ের সক্রিয়তার দিকে মনোনিবেশ করার জন্য সরকার ত্যাগ করেন।   ২০০৭ সালে নির্যাতনের শিকার ব্যক্তিদের পুনর্বাসনে সহায়তা করার জন্য কাজ করার সময় নারীবাদী এক্টিভিস্ট নাতালিয়া জাজাশভিলি তাকে জর্জিয়ার একটি নবজাতক মানবাধিকার সংগঠন সাপারিতে যোগ দেওয়ার জন্য নিয়োগ দেন। সাপারি প্রাথমিকভাবে গার্হস্থ্য সহিংসতার মুখোমুখি মহিলাদের সহায়তা করার দিকে মনোনিবেশ করেছিলেন।  তিনিতিনি এই প্রতিষ্ঠানের পরিচালক হন এবং নারীদের রাজনৈতিক ক্ষমতায়নের জন্য লড়াই এবং বৈষম্যের বিরুদ্ধে লড়াই কে অন্তর্ভুক্ত করার জন্য এর লক্ষ্য প্রসারিত হয়।   পাতারাইয়া ২০১২ সাল থেকে তার দেশের নারীবাদী আন্দোলনে নেতা হিসেবে ব্যাপকভাবে জড়িত ছিলেন, যখন তিনি ইন্ডিপেন্ডেন্ট গ্রুপ অফ ফেমিনিস্টস এর সাথে সংগঠিত হতে শুরু করেন।  তার নিজের বিবরণ অনুসারে, জর্জিয়ার প্রথম দিকের এক্টিভিস্টরা নিজেদের "নারীবাদী" হিসেবে স্পষ্টভাবে বর্ণনা করেনি, কিন্তু ২০১০-এর দশকের শুরুতে তা পরিবর্তিত হয়।  ২০১৪ সালে তিনি গার্হস্থ্য সহিংসতার আপাত বৃদ্ধি তে সাড়া দিয়ে ফেমিসাইডের বিরুদ্ধে একটি জাতীয় প্রচারণার নেতৃত্ব দেন।  তিনি হিউম্যান রাইটস হাউস তিবিলিসির চেয়ার এবং আধা-আনুষ্ঠানিক জর্জিয়ান মহিলা আন্দোলনের প্রতিষ্ঠাতা।   সমালোচকরা ফেডারেল সরকারে তার পূর্ব কাজের কারণে একজন সক্রিয় কর্মী হিসেবে পাতারাইয়াকে স্বাধীনতা নিয়ে প্রশ্ন তুলেছে, কিন্তু তিনি যুক্তি দিয়েছেন যে এই অভিজ্ঞতা তাকে আরও কার্যকর উকিল করে তুলেছে। তিনি তার কাজের জন্য প্রাণনাশের হুমকি এবং রাস্তায় হয়রানির লক্ষ্যও হয়েছেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:নারী মানবাধিকার কর্মী বিষয়শ্রেণী:১৯৮২-এ জন্ম বিষয়শ্রেণী:তিবিলিসির ব্যক্তি বিষয়শ্রেণী:জর্জিয়া (রাষ্ট্র) এর নারীবাদী
থাম্ব|120px|বল ডেলিভারি দেয়ার পূর্ব-মুহূর্তে অ্যাটওয়েল  উইলিয়াম অ্যাটওয়েল (; ; জন্ম: ১২ জুন, ১৮৬১ - মৃত্যু: ১১ জুন, ১৯২৭) নটিংহ্যামশায়ারের কীওয়ার্থে জন্মগ্রহণকারী প্রথিতযশা ইংরেজ ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন ডিক অ্যাটওয়েল।G.M. Miller, BBC Pronouncing Dictionary of British Names (Oxford UP, 1971), p. 7. ঘরোয়া ইংরেজ কাউন্টি ক্রিকেটে নটিংহ্যামশায়ারের কাউন্টি ক্রিকেট ক্লাবের প্রতিনিধিত্ব করেন। দলে তিনি মূলতঃ মিডিয়াম পেস বোলার ছিলেন। অসাধারণ নিখুঁত ও রান প্রদানের কৃপণতায় তার জুরি মেলা ভার ছিল। একসময় নিজ কাউন্টিতে কার্যকরী ব্যাটসম্যান ছিলেন। ১৮৯৭ সালে কেন্টের বিপক্ষে ১০২ রান তুলেছিলেন।   খেলোয়াড়ী জীবন  ১৮৮১ সালে নটিংহ্যামশায়ারের পক্ষে প্রথম খেলতে নামেন। দলের জ্যেষ্ঠ খেলোয়াড় আলফ্রেড শ ও ফ্রেড মর্লের সহযোগী মনোনীত হন তিনি। খুব ভালো বোলিং করলেও ১৮৮৪ সালে মর্লের দেহাবসানের পরই কেবলমাত্র নিজেকে প্রতিষ্ঠিত করতে পেরেছিলেন। তেরো রানেরও কম খরচায় ১০০ উইকেট নিয়েছিলেন তিনি। এরপর থেকেই সর্বদাই নিজেকে শীর্ষসারির ইংরেজ বোলারে রূপান্তরিত করেন। ১৮৮৭ সালের শুরুর দিকে নটিংহ্যামশায়ার একাদশের বাইরের চলে গেলে কাউন্টির আক্রমণভাগের সূচনায় চলে আসেন। তার প্রথম অ্যাশেজ সফরটি মাঝারীমানের ছিল। অংশতঃ শুষ্ক আবহাওয়ার কারণেই এমনটি ঘটেছিল। তবে ইংল্যান্ডে ঠিকই ধারাবাহিকতা অক্ষুণ্ণ রাখতে সমর্থ হন তিনি। ১৮৮৬ সালে ট্রেন্ট ব্রিজে সাসেক্সের বিপক্ষে ৯২৩ পান। ১৮৮৭-৮৮ মৌসুমে পুনরায় অস্ট্রেলিয়া সফরের জন্য মনোনীত হন। ভেজা লা নিনা মৌসুমের অনুল্লেখ্য খেলাগুলোয় নিজেকে মেলে ধরেন। তবে উঁচু স্তরের ক্রিকেটে জর্জ লোহম্যান ও ব্রিগসের নৈপুণ্যের ফলশ্রুতিতে তাকে দূরে রাখা হয়েছিল। টেস্ট ক্রিকেটের ইতিহাসে প্রথম ব্যক্তি হিসেবে জোড়া শূন্য লাভ করেন তিনি।   আম্পায়ারিত্ব  ১৮৯৯ সালের শেষদিকে ক্রিকেট খেলা থেকেই অবসর নেন। এরপর তিনি প্রথম-শ্রেণীর খেলাগুলোয় আম্পায়ারের দায়িত্ব পালন করেন। ১৯০৯ সাল পর্যন্ত নিয়মিতভাবে এ দায়িত্বে ছিলেন। এমনকি ১৯১১ সালেও জরুরি মুহূর্তে তাকে লর্ডসে আম্পায়ারের দায়িত্বে পালন করতে হয়েছিল।  ১১ জুন, ১৯২৭ তারিখে নিজ জন্মদিনের মাত্র একদিন পূর্বে ডার্বিশায়ারের লং ইটনে তার দেহাবসান ঘটে।   তথ্যসূত্র    আরও দেখুন   উইলিয়াম গান  আর্থার শ্রিউসবারি  ইংল্যান্ড ক্রিকেট দল  উইজডেন বর্ষসেরা ক্রিকেটার   বহিঃসংযোগ        All first-class bowling averages  বিষয়শ্রেণী:১৮৬১-এ জন্ম বিষয়শ্রেণী:১৯২৭-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:ইংরেজ ক্রিকেট আম্পায়ার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:নটিংহ্যামশায়ারের ব্যক্তি বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:প্লেয়ার্সের ক্রিকেটার বিষয়শ্রেণী:মিডল্যান্ড কাউন্টিজের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:সি. আই. থর্নটন একাদশের ক্রিকেটার বিষয়শ্রেণী:এ. জে. ওয়েব একাদশের ক্রিকেটার